JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Palestiinlased jätkavad terrorit
Templimägi taas rambivalguses
Hezbollah ähvardab otse Iisraeli
Kaks iisraellast, samast perest pärit isa ja poeg,
said surma eelmise laupäeva terrorirünnakus
juba kurikuulsaks saanud Huwara linna lähedal,
teatas Iisraeli armee esindaja.
Armee juurdlustest selgus,
et ohvrid olid peatunud autohoolduses kohalikus autopesulas,
kui terroristid nende juurde jooksid
ja nad vahetust lähedusest maha lasid.
Magen David Adomi ehk Iisraeli Punase Risti
ja Palestiina Punase Poolkuu kiirabiauto saabusid peaaegu kohe
ja püüdsid ohvreid päästa, kuid see ei õnnestunud.
Mehed viidi esmaabiks armeebaasi, kuid surid lõpuks saadud haavadesse.
Hamas ja Palesiina Islamidžihaad tähistasid rünnakut ruttu ja avalikult.
"Õnnitleme sangarlikku tulistajat Huwaras.
Rünnak on meie jätkuva tõotuse tulemus kaitsta oma rahvast,
vastata okupatsiooni kuritegudele ja kaitsta al-Aqsa mošeed,"
kuulutas terrorirühmituse esindaja peagi pärast rünnakut.
Huwara on paljude terrorirünnakute tulipunkt,
sest peatee kulgeb läbi linna,
ja teel sõitvail iisraellastel pole alternatiivi.
Aasta algusest peale
on piirkonnas toimunud vähemalt kolm tõsist terrorirünnakut.
Varasemaile terrorirünnakutele Huwaras või selle lähedal
on järgnenud Iisraeli asunike kättemaks.
Nad on märatsenud linnades ja mošeedes,
põletanud autosid ja kodusid ning haavanud palestiinlasi.
Huwara linnapea õhutas elanikke ettevaatlikkusele
ja valmistuma veel hullemaks.
Kaua plaanitud relvatehing Saksamaaga sai lõpuks kinnitatud,
kui USA lubas Iisraelil müüa Saksamaale 3,5 miljardi dollari eest
kolm Arrow raketitõrjesüsteemi.
Kaitsetehing saab olema riigi ajaloo suurim
ja Saksa armee ootab seda pikamaasüsteemi kahe aasta pärast.
Saksamaa püüab nii kindlustada oma kaitset
Venemaa rünnaku tõttu Ukrainasse.
Leping sündis peaminister Benjamin Netanyahu
ja Saksa liidukantsleri Olaf Scholzi kohtumisel aprillis.
Mainitud Arrow 3 raketitõrjesüsteem on Iisraeli ja USA ühisloome,
seepärast vajab selle müük mõlema riigi nõusolekut.
Arrow 3 on hetkel Iisraeli modernseim pikamaa raketitõrjesüsteem.
Selle sihiks on hävitada ballistilisi rakette juba väljaspool atmosfääri.
Hetkel arendatakse veel kaasaegsemat süsteemi Arrow 4.
Peaminister Benjamin Netanyahu ja justiitsminister Yariv Levin
on leppinud kokku külmutada aastaks valitsuse kohtureformiprogramm,
rääkis Israel Hayom eelmine nädal,
viidates anonüümsetele koalitsiooni ametnikele.
Varem nõudsid Netanyahu haredi e ultraortodoksidest partnerid
reformi peatamist, et vastu võtta relvateenistuskohustuse seadust.
Artikli järgi on Netanyahu ja Levin palunud plaanile
Iisraeli presidendi Isaac Herzogi õnnistust
ja mõlemad poliitikud loodavad, et pausi ametlikustamine
lõpetab kauased valitsusvastased meeleavaldused.
Varem rääkisid Iisraeli meediaväljaanded,
et Netanyahu ultraortodokssed koalitsioonipartnerid
nõuavad kogu reformi peatamist määramata ajaks,
et saaks vastu võtta seaduse, mis annaks haredi juutidele
peaaegu täieliku vabastuse relvateenistusest.
Kaitseminister Yoav Gallant rääkis haredi poliitikuile,
et sellise seaduseelnõu täidesaatmine
oleks praeguses poliitilises õhustikus võimatu.
Peaminister Netanyahu on öelnud,
et tema valitsus püüab jõuda opositsiooniga kokkuleppele
kohtusüsteemi reformipaketi lõpuosa suhtes
veel äsja alanud Knesseti suvepuhkuse ajal.
USA Fox News'ile antud intervjuus tõrjus peaminister väidet,
nagu reform nõrgendaks kuidagi Iisraeli demokraatiat,
nagu väidavad selle vastased, ja tõdes,
et see tegelikult tugevdab demokraatiat.
"Toome selle tagasi kohta, kus on enamik demokraatiaid,
kus Iisrael oli esimesed 50 aastat
ja kus ta peaks olema ka nüüd tulevastel kümnenditel."
Rühm usklikke juute ja nende toetajaid,
sh rabid ja mõned Knesseti liikmed,
on esitanud Iisraeli riikliku julgeoleku ministrile Itamar Ben-Gvirile
ametliku taotluse, kus palutakse luba
puhuda septembris Rosh Hashana püha ajal Templimäel šofarit.
Kirjas öeldakse: "Palume teile seadusega antud volituste alusel
juhendada politseid ja Templimäele määratud ametnikke
lubama juute eeloleval Rosh Hashana pühal Templimäele siseneda,
et nad saaksid pidada traditsioonilisi piibellikke juudi uusaastapalvusi,
mis sisaldavad šofari puhumist ja on sel päeval vältimatud."
Tänavu on püha lääne kalendri järgi 16. septembril.
Samuti palusid nad luba viia rituaale läbi ka järgmisel päeval,
st pühapäeval, 17. septembril, kui paik on muidu juutidele avatud.
Juudid tähistavad Rosh Hashanad kahel järjestikusel päeval.
Eelmisel aastal üritasid mitmed juudid puhuda šofarit Templimäe lähedal
Rosh HaShana'le eelneval Eluli kuul, mil see on kombeks olnud.
Seda tehti idamüüri juures, paigas, mille araablased olid konfiskeerinud
ja kalmistuks muutnud. Meedia kirjeldab paika araabia surnuaiana,
kuid kuni viimase ajani oli see eelkõige juutide palvuspaik.
Mõni aasta tagasi avastati,
et araablased olid hakanud matma surnuid Templimäe idaseina äärde,
sajanditevanuste juudi haudade ja Templimäe vahele.
Kuigi politsei oli teadlik araablaste illegaalsetest matmistest,
keelduti midagi tegemast selle tegevuse peatamiseks,
mis omas hävitavat mõju ka piirkonna arheoloogiale.
Võimud tabasid ka araablasi, kes ehitasid paigas võltshaudu,
mis ei sisaldanud inimsäilmeid.
Nad on väitnud, et vähemalt pooled sealseist moslemite haudadest
on tühjad ja võltshauakividega.
USA ekspresidendi D. Trumpi endine nõunik
USA armee kindralleitnant erus Michael Flynn väidab,
et juudid on süüdi koonduslaagreisse sattumises.
Esinedes kristlike juhtide konverentsil Michiganis ütles kindral Flynn,
et surmalaagrit külastades hämmastas teda see,
mida ta pidas juutide valmisolekuks lasta sõidutada end kohtadesse,
kus neid mõrvatakse.
Ta süüdistas ka juute kõigi Auschwitz-Birkenau koonduslaagris
holokausti ajal hukkunud laste surmas.
Kindral Flynni sõnul lasid emad natsidel pakkida oma lapsi rongidesse
nagu sardiine purki.
Kohe alguses nad tõesti ei teadnud, milles asi, ja arvasid,
et lapsed viidi sõjapiirkonnast eemale, et nende eest hoolitsetaks.
Kuid ei läinud kaua, enne kui levis kuuldus,
sest inimesed hakkasid pagendamisi kartma.
Kindral Flynn väitis sedagi, et juudid oleksid võinud holokausti ajal
kergelt vastu panna natside süstemaatilisele hävitustööle,
lihtsalt oma kvantitatiivse jõu tõttu võrreldes valvuritega.
Holokaustieksperdid pole kindral Flynniga siiski nõus,
sest ohvrite süüdistamine selles, et nad suuremat vastupanu ei osutanud,
moonutab täielikult sündmuste käiku,
kuna jätab tähelepanuta laiema pildi olukorrast, kus juudid toona olid.
Selliste kindral Flynni esitatud väidete tõrjumine ongi elulise tähtsusega,
kuna see annab tegelikkusest täiesti vale pildi.
Liibanonis tegutseva terrorirühmituse Hezbollah ehk Allahi partei juht
šeik Hassan Nasrallah pidas nädala eest kihutuskõne Newsgate Online'is,
kus ta kirjeldas võimaliku Iisraeli-vastase sõja tulemusi.
Tema sõnul saadetakse Iisrael Liibanoni-vastases sõjas
tagasi kiviaega;
Iisraelist ei jääks pärast sõda vastupanuteljega midagi järele.
Ta nimetas oma kõnes mitmeid taristuobjekte,
mida Hezbollah kavatseb sõjas Iisraeli vastu rünnata:
kõik lennuväljad, elektrijaamad, veehoidlad, sidekeskused,
ammooniumnitraaditehased ja Dimona tuumajaam.
Nasrallah lisas, et kuigi Iisraelil võib õnnestuda kuskil
mingi maa tagasi kiviaega saata, ei jää Iisraelist endast midagi järele,
kui kogu vastupanutelg temavastase sõjaga ühineb.
Nasrallah ähvardus saata Israel tagasi kiviaega on otsene kordus
Iisraeli kaitseministri Yoav Gallanti hiljutisest sarnasest avaldusest.
Vastupanutelje all mõtleb Nasrallah kogu araabiamaailma kõrval
Hezbollah't, Hamasi, Palestiina Islamidžihaadi
ja mitmeid sunniitlust tunnistavaid terrorirühmitusi
Juuda ja Samaaria maakondades.
Neid kõiki ühendab Iraani antav süstemaatiline toetus
ja selle oodatava selgroona võimalik tuumarelv,
mida Iraan endiselt taotleb.
Sellised olid tänased uudised.
Palvetage rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee